Mare (Mound)

Als **Mare** (laténgesch, Pluriel *Maria*, "Mier") ginn déi donkel Déiffläche vum Äerdmound bezeechent, déi bei der Observatioun mat bloussem A dat opfällegst Zeechen op der Mounduewerfläch sinn.

Zu de Maria ginn och anescht bezeechent, änlech entstane Moundfläche gezielt, well dës sech ausser duerch hir Gréisst net weider vun engem eigentleche Mare ënnerscheeden. Zu dëse Bezeechnungen zielen:
* *Oceanus* ("Ozean"), eenzege Vertrieder den Oceanus Procellarum, genannt wéinst senger grousse Fläch
* *Lacus* (Méizuel: *lacūs*, "Séi"), kleng Lavaflächen
* *Palus* (Méizuel: *paludes*, "Mouer"), onkloer gezeechent Randberäicher vu gréissere Flächen
* *Sinus* (Méizuel: *sinūs*, "Bucht"), méi oder manner kreesfërmeg Ausbuchtungen an engem Mare, meeschtens entstanen duerch Iwwerflutung mat deelweiser Glättung vum Kraterrampli

## Verdeelung
D'Maria huele 16,9 % vun der Mounduewerfläch an, woubäi d'Verdeelung net gläichméisseg ass: 
Op der Viischter Säit huele si 31,2 % an, op der Récksäit nëmmen 2,6 %. Déi opfälleg Gruppéierung op der äerdnoer Säit läit gréisstendeels op der nërdlecher Hallschent a formt dat volkstümlech sougenannt "Moundgesiicht".

## Genesis

An der Fréizäit vun der Moundfuerschung goufen déi donkel Flächen tatsächlech fir Miere gehalen a goufen dofir vum Giovanni Riccioli als *Maria* bezeechent.

Tatsächlech sinn d'Maria verstengert Lavadecken am Zentrum vu kreesfërmege Becken an onreegelméissegen Asenkungen. D'Depressioune si warscheinlech duerch grouss Aschléi an der Fréiphas vum Mound entstanen. Well an dësem Entwécklungsstadium de Moundmantel nach flësseg war, goufen hir Biedem uschléissend vun opsteigendem Magma geflut. D'Aschlagkierper verännerten dat lokaalt Schwéierfeld vum Mound a sinn haut nach als sougenannt Mascone (vum Englesche *mass concentration*, "Massekonzentratioun") ze gesinn.
Déi dënn Krustendéckt vun der äerdzougedréiter Moundsäit hat d'Magmaaustrëtter géintiwwer deenen op der Récksäit staark begënstegt. Dat donkelt Maregestengs gëtt och als Lunabas bezeechent.
D'Maria si vun enger 2 bis 8 Meter décker Regolithschicht bedeckt, déi räich un Eisen a Magnesium ass.

Den däischtere Basalt huet en Alter vun 3,1 bis 3,8&nbsp;Milliarde Joer. D'Flächen hunn nëmme wéineg Krateren a mat Ausnam vun dëse weise si nëmme kleng Héichtenënnerschidder vu maximal 100 Meter op. Zu dëse Bierger gehéieren d*'[[Dorsum (Planetologie)#Réck (Dorsum)|Dorsa]]*. Dës flaach hiwweleg Récker strecke sech iwwer en ettlech Dose Kilometer.

## Interaktiv Kaart
Op dëser Foto vum Äerdmound sinn déi gréisst Strukture mat den entspriechende Wikipediaaschreiwunge verlinkt. D'Nimm erschéngen nieft dem Curseur.
D'Moundachs ass op dësem Bild ongeféier 45 Grad no lénks gebéit. 

Image: Moon by Helmut Adler.jpg|400px|Weltall
# Koordinaten nëmme graff ermëttelt fir dëst Beispill
circle 215 280 75 Mare Imbrium
rect 440 165 530 282 Mare Tranquillitatis
circle 355 192 50 Mare Serenitatis
circle 536 120 25 Mare Crisium
rect 560 170 640 260 Mare Fecunditatis
circle 592 313 25 Mare Nectaris
rect 217 131 260 172 Mare Frigoris
rect 185 160 217 170 Mare Frigoris
rect 125 210 150 245 Mare Frigoris
rect 90 400 190 570 Oceanus Procellarum
rect 190 515 280 600 Oceanus Procellarum
circle 350 615 35 Mare Humorum
rect 373 468 447 580 Mare Nubium
circle 339 510 25 Mare Cognitum
circle 354 293 25 Mare Vaporum
circle 304 348 25 Sinus Aestuum
circle 265 410 15 Kopernikus
circle 205 485 5 Kepler
rect 507 570 534 593 Tycho
poly 298 224 291 160 271 176 298 224 Kaukasus
poly 296 233 314 238 300 326 283 347 296 233 Apeninnen
rect 224 180 269 201 Alpen
circle 184 210 5 Plato
circle 405 400 345 Äerdmound

desc bottom-right

Ausser de Maria sinn och e puer Krater a Biergzich agezeechent.

 
## Um Spaweck